《读元道州贼退示官吏诗慨然有作》
清代·张英

我爱元次山，诗篇独简质。短章如长谣，仁心自洋溢。

至欲委符节，甘心就鱼麦。昔人志康济，岂云耽暇逸。

置身君民间，无能澹忧恤。汗颜拖长绅，不如腰带铚。

贤哲耻旷官，斯义久萧瑟。谁无湖畔山，浩歌抚遗帙。

作者简介：（1637—1708）安徽桐城人，字敦复，号乐圃。康熙六年进士，由编修累官文华殿大学士，兼礼部尚书。历任《国史》、《一统志》、《渊鉴类函》、《平定朔漠方略》总裁官，充会试正考官。为官敬慎，卒谥文端。有《恒产琐言》、《笃素堂诗文集》等。